(65) 
Jullers. Et de l’autre femme qui fu fille au conte de Lusembourc 
et contesse de Namur, ot li contes ii fils, Jehan, Gui et Henry, 
et une fille qui fu filloelle ou roy Phelippe et fu nommée Fli- 
potte. Li rois Édouars d’Engletière fist ceste fille demander 
pour Édouars, son fil, et le conte lui fiancha en la main des 
mesages. Il fu brièvement disi au roy de Franche, lequel par 
consail manda au conte de Flandres qu’il venist parler à luy, 
et amenast Phelippe, sa fille; et li contes y ala et y mena la 
pucelle. Quant le roy le tint, il dist que elle demoroit (1) de- 
viers luy et le détint, et blama moult le conte de chou que il 
avait fait, et lui commandast que vuidast le conté de Flandres, 
car fourfaite l'avait pour che que il estoit deffendut par le 
consail des prinches et des haus hommes, que prinche ne 
noble homme du roialme de Franche ne mariât ses enfants 
hors du roialme, sans le congié du roy, et qui sans congiet le 
fasoit , il estoit au volloir du roi de luy desyreter. 
Li conte ne pot trouver mierchit au roy, pour prière d’amis 
ne convenenches qu’il peuist faire, ains demora sa fille par 
deviers le roy, qui ne vault mie que le mariage se fesist, pour 
che que le roy d’Engletière estoit ses anemis; et ot li contes 
consail d’aucuns de ses amis, qu’il apielleroit du roy devant le 
sain père, et envoia à Rome pour relever l’apiel. Li pape Bo- 
nifasse vault bien que li apiaus se fist, et envoia à Paris j légal 
qui dist au roi de par le pape qu’il rendist au conte de Flandre 
sa fille et le laisast marier là où il l’avoit afiyé , et lui laisast 
goir de sa tière paisiblement, et se ce ne voloit faire, il lui 
asinoit jour devant le sain père et ses officiers, dont luy res- 
pondi le roy que le pape ne se devoit point meller de sa se- 
gnourie tierryane , et qu'il avoit court de droit pour seshommes 
jugier. Li légaulx reporta au pape le responsse du roy. Quant 
le conte seult que le roy ne se voloit amolyer par le mandement 
du pape , il manda le fait au roy d’Engletière, et requist aide 
(1) Demorroit, démeurerait. 
Tom. x1. 
Bd 
